Traoù klevet en tele just goude taol Fukushima : "kalavern penaos n'eus ket choaz ebet, emañ ret deomp gober get an nukleel, ha setu tout." Ar pezh zo hanter-wir, àr verr-dermen. Hag ar pezh zo, dreist-pep-tra, ur vrav a feson da vougiñ an tabut : kontant oc'h da veviñ èl ma  rit, get an azemantoù ha tout ? Neuze ret-mat eo asantiñ d'an ampouezon padus-se ! Ha skarzhet ar soñj ober get an energiezhoù arall. Hag arabat soñjal ivez e vehe marse moaien da lonkiñ nebeutoc'h a energiezh. Un dra wir a-walc'h a oa bet lâret ivez : ret eo gouiet ar priz omp prest da baeiñ evit derc'hel da veviñ èl ma raomp. Just a-walc'h, n'eo ket sur tamm ebet e vehe lâret splann d'an dud peseurt priz a baeomp dija hag a vo paeet get ar rummadoù da zonet diàr ar pezh a raomp  hiziv-an-deiz.